Təhlükəsizlik Şurası (Azərbaycan)

Azərbaycan Respublikasının Təhlükəsizlik Şurası — 1991-ci il mayın 14-də Azərbaycanın 1-ci Prezidenti Ayaz Mütəllibov tərəfindən Azərbaycan Respublikasının Prezidenti yanında Milli Təhlükəsizlik Şurası adı ilə yaradılıb.

 Haqqında 
Azərbaycan Respublikasının Təhlükəsizlik Şurası milli təhlükəsizlik məsələləri üzrə Azərbaycan Respublikası Konstitusiyasının 109-cu maddəsinin 27-ci bəndinə əsasən yaradılan məşvərətçi orqandır.

Təhlükəsizlik Şurası milli təhlükəsizliyin təmin edilməsi sahəsində dövlət siyasətinin formalaşdırılması və həyata keçirilməsi, dövlətin xarici və daxili təhlükəsizliyinin əsas istiqamətlərinin müəyyənləşdirilməsi ilə bağlı təkliflər verir, milli təhlükəsizliyin təmin edilməsi, habelə dövlətin konstitusiya quruluşunun, suverenliyinin, müstəqilliyinin və ərazi bütövlüyünün qorunması, ölkədə daxili təhlükəsizliyin və ictimai-siyasi sabitliyin vəziyyəti ilə bağlı məsələlərə baxır və səlahiyyətlərinə aid edilmiş digər funksiyaları yerinə yetirir.

Azərbaycan Respublikasının Prezidenti Təhlükəsizlik Şurasının sədridir.

Təhlükəsizlik Şurasının üzvlərini, Azərbaycan Respublikası Konstitusiyasının 109-cu maddəsinin 27-ci bəndinə əsasən, Azərbaycan Respublikasının Prezidenti təyin və azad edir.  

Təhlükəsizlik Şurası öz işini iclaslar vasitəsilə həyata keçirir.

Təhlükəsizlik Şurasının iclaslarının gündəliyini Təhlükəsizlik Şurasının sədri müəyyən edir.

Təhlükəsizlik Şurasının iclaslarının təşkilini Təhlükəsizlik Şurasının katibi təmin edir.

Təhlükəsizlik Şurasının katibi Təhlükəsizlik Şurasının funksiyalarının həyata keçirilməsini təmin edən vəzifəli şəxsdir.

Təhlükəsizlik Şurasının katibi Azərbaycan Respublikasının Prezidenti tərəfindən vəzifəyə təyin edilir və vəzifədən azad edilir.

 Üzvləri 
VəzifəVəzifəni icra edənŞuranın sədri / Azərbaycan Prezidentiİlham ƏliyevBirinci vitse-prezidentMehriban ƏliyevaŞuranın katibiRamil UsubovŞura katibinin müaviniMədət QuliyevBaş nazirƏli ƏsədovMilli Məclisin sədriSahibə QafarovaPrezident Administrasiyasının rəhbəriSamir NuriyevPrezidentin köməkçisiFuad ƏləsgərovBaş prokurorKamran ƏliyevDaxili işlər naziriVilayət EyvazovMüdafiə naziriZakir HəsənovXarici işlər naziriCeyhun BayramovDövlət Sərhəd Xidmətinin rəisiElçin QuliyevDövlət Təhlükəsizliyi Xidmətinin rəisiƏli NağıyevXarici Kəşfiyyat Xidmətinin rəisiOrxan Sultanov

 Həmçinin bax 

 Azərbaycan Respublikası Müdafiə Şurası

 İstinadlar 

 Mənbə 
 Təhlükəsizlik Şurasının tərkibi

 Xarici keçidlər 

Kateqoriya:1997-ci ildə yarananlar
Kateqoriya:Azərbaycan Prezidenti yanında Təhlükəsizlik Şurası